section_heading: Povijest
paragraph_text: Elektromotori se u prijevozu putnika i robe rabe u željezničkom i tramvajskom prometu već od kraja 19. stoljeća, Werner von Siemens otvorio je prvu električnu tramvajsku liniju na svijetu u Lichterfeldeu kod Berlina 1881. godine.<ref>enciklopedija.hr, HE, natuknica tramvaj, pristupljeno 31. svibnja 2019. Više čimbenika je tijekom 20. stoljeća potaknulo razvoj hibridnih i elektroautomobila, od razvoja boljih baterija, rasta cijene nafte do svjetskih inicijativa za smanjenjem atmosferskog zagađivanja uvođenjem sve novijih i strožih normi za automobile s unutarnjim sagorijevanjem, odnosno davanjem poticaja za izgradnju mreža stanica za punjenje električnih automobila.